stanford-oval/wikipedia huggingface dataset:
דיולה צילצר
ביוגרפיה > 1932 – 1898 - אירופה

דיולה צילצר נולד בבודפשט למשפחה יהודית שאחדים מבניה עסקו באמנות, כגון אנטל צילצר, היינלקה צילצר, פרידייש פרנק ואחרים. ב-1919 עבר לגור בטריאסטה שבאיטליה, שם ניהל בית חרושת שפתח עם שותפים. הוא החל לצייר, המיר את דתו לנצרות ב-1920 ובין השנים 1922–1923 למד בבית הספר לאמנות של הנס הופמן במינכן, שם התמחה בהכנת תחריטים וליתוגרפיות (הדפסי אבן). בשנת 1924 חזר להונגריה, התקבל ללימודים באקדמיה המלכותית לאומנויות בבודפשט, אך הודח ממנה בשל "חוסר כישרון". למרות זאת התפרסם כגרפיקאי, כאשר הוציא ב-1924 סדרת ליתוגרפיות בשם "קלידוסקופ" שהודפסה בתשע מהדורות. בעקבות ההצלחה עבר צילצר לצרפת, עבד בעיתון L'humanité ובכתב העת Clarté הקומוניסטיים והתיידד עם יוצרים ואמנים, בהם אנרי ברביוס והנרי מילר. בפריז אייר את יצירותיו של אדגר אלן פו, בהן "החתול השחור" (Chat noir), שיצא לאור ב-1927. ב-1932 הציג בתערוכה באמסטרדם את אוסף הליתוגרפיות שלו בשם 'גז' (GAZ), שבעקבות ההצלחה הוצג גם בתערוכה בארצות הברית. העבודות בתערוכה זו יצאו כאלבום עם ההקדמה של רומן רולן בשלוש שפות (אנגלית, גרמנית וצרפתית), אותו שלח צילצר כמתנה לאלברט איינשטיין כאות הוקרה. מתקופה זו ואילך יצירותיו נושאים אופי אנטי-פשיסטי ומביעים ביקורת על חברה טעונת אלימות ומתחים פוליטיים.
ביוגרפיה > 1933-1969 - ארצות הברית

ב-1933 הגיע צילצר לארצות הברית ותוך שנה זכה לאזרחות אמריקאית. בתקופה זו נטל חלק בפרויקט WPA של הממשל האמריקני לאמנים. ב-1939 דיולה צילצר התיישב בהוליווד שם עבד בתעשיית הקולנוע כמתכנן בימות וכמעצב סטים של סרטים עד תחילת שנות ה-50. בנוסף, תכנן והוציא עם שותפים פטנטים שונים, בין השאר ספר-צעצוע לילדים, מכשיר משרדי בשם Visi-Recorder וחניון תת-קרקעי מצויד במקלט. אחרי מלחמת העולם השנייה, צילצר חזר בשל עיסוקיו לאירופה וחי בצרפת ובהונגריה.
ב-1950 חזר לארצות הברית וכעבור ארבע שנים השתקע בניו יורק, שם התמחה בחריטה צבעונית בעץ ובשיטות חדשות להדפסת סטנסיל. ב-1956 נשא לאשה את מרי לבית פוקס ובשנת 1969 נפטר בביתו.
יצירותיו נכללות באוספים הקבועים של מוזיאונים בצרפת, גרמניה, הונגריה, ארצות הברית וברוסיה.
חלק מארכיונו האישי נמצא בארכיון האמנות האמריקאית, שנתרמה על ידי אלמנתו, מרי צילצר ב-1970. חלק אחר של ארכיונו האישי הופקד לצמיתות בספרייה הלאומית של ישראל ב-2002 על ידי שופט בית המשפט העליון יעקב בזק, מנהל עיזבונה של מרי צילצר.
תערוכות יחיד

גלריה נורה, ירושלים. 10 מרץ, 2007 - 7 אפריל, 2007
תערוכה לזכר גולה ומרי צילצר, גלריה נורה, ירושלים. 19 דצמבר, 2009 - 30 ינואר, 2010
גלריה נורה, ירושלים. 19 דצמבר, 2009 - 31 ינואר, 2010
תערוכה מוזיקלית מיצירות צילצר ברשות לוין אמנות, היכל באומגרטן קזינו, וינה. 1 דצמבר 2022.
הערות שוליים

↑  שמו הפרטי נכתב לעיתים בעברית "גולה" או "ג'ולה" כניסיון לציון הגהת צירוף האותיות GY שמורכב משתי אותיות, אך מציין הגה אחד בהונגרית. הגה זה קרוב יותר להגה D מאשר ל-G ויש להגות אותו כמו את ה-D שבמלה האנגלית DURING
↑  מכתב תודה מאת אלברט איינשטיין לדיולה צילצר, בלגיה, 1933.
1 2 3  גולה צילצר, באתר מרכז המידע לאמנות ישראלית
↑  SchindelPR, A musical exhibition, Zero Detail, ‏24-11-22
| --- | --- |
בקרת זהויות :  ICIA: 276555  NLI: 987007294224005171  GND: 122693272  ISNI: 0000 0000 7864 8545  LCCN: nr2005010401  RKD: 266136  ULAN: 500105097  VIAF: 24556894   WorldCat (עם VIAF): 24556894
דונלה מדוז

| --- | --- |
אין תמונה חופשית
 לידה:  13 במרץ 1941 אלגין, ארצות הברית 
 פטירה:  20 בפברואר 2001 (בגיל 59) הנובר, ארצות הברית 
 ענף מדעי:  תורת המידול, סביבה טבעית 
 מקום מגורים:  פליינפילד 
 מקום לימודים:  מכללת קרלטון  אוניברסיטת הרווארד 
 מוסדות:  דארטמות' קולג' 
 פרסים והוקרה:  עמיתי מקארתור 
 בן או בת זוג:  Dennis Meadows 
 
דונלה הגר "דנה" מדוז (באנגלית: Donella Hager "Dana" Meadows;‏ 13 במרץ 1941 – 20 בפברואר 2001) הייתה מדענית סביבתית, סופרת ומורה אמריקאית, שפעלה בתחום הקיימות. דונלה מדוז פעלה לרוב בארצות הברית, אם כי מחקריה השפיעו ברמה הבינלאומית. תחום המחקר שלה היה קיימות ואיכות הסביבה. דונלה מדוז כתבה ספרים ומאמרים ואף זכתה בתואר דוקטור לשם כבוד על פועלה בתחום הקיימות.
קורות חיים

דונלה מדוז נולדה ב-13 במרץ 1941 באלג'ין, אילינוי שבארצות הברית. היא למדה מקצועות מדעיים וקיבלה תואר ראשון בכימיה ממכללת קרלטון ב-1963, ותואר דוקטור בביופיזיקה מאוניברסיטת הרווארד ב-1968. לאחר טיול בסרי לנקה היא הצטרפה לצוות - MIT - Massachusetts Institute of Technology, כעמיתת מחקר בניהולו של ג'יי פורסטר, שהיה מממציאי הזיכרון המגנטי, האנימציה הממוחשבת הראשונה ותורת המידול (system dynamic). דונלה מדוז לימדה במכללת דארטמות' החל משנת 1972, במשך 29 שנים.
דונלה מדוז הייתה נשואה לדניס מדוז, שהיה גם שותפה לכתיבת חלק מספריה ומחקריה. השניים חיו בחווה אורגנית בכפר בניו המפשייר שבארצות הברית, תוך שהם מהווים דוגמה אישית בכל הקשור לקיימות ואיכות הסביבה. דונלה מדוז נפטרה בגיל 59 מדלקת קרום המוח.
פעילות מחקרית > Limits to Growth (מגבלות הצמיחה)

בשנת 1972 דונלה מדוז הייתה חלק מצוות MIT שייצר את סימולציית המחשוב הנקראת World3. World3 היא סימולציה המדמה את הקשרים בין אוכלוסייה, גידול תעשייתי, ייצור מזון, זיהום ומשאבי טבע, מתחדשים ולא מתחדשים. World3 היה הבסיס ל-The Limits to Growth – ספר שכתבו דונלה מדוז, דניס מדוז, יורגן רנדרס וויליאם וו, שדיווח על מחקר של שינויים גלובליים ארוכי טווח באוכלוסייה, בכלכלה ובסביבה. הספר עורר סערה ברחבי העולם ובעקבותיו החל ויכוח על היכולת של כדור הארץ לתמוך בצמיחת האוכלוסייה והכלכלה העולמית.
פעילות מחקרית > The Balaton Group (קבוצת בלטון)

קבוצת Balaton היא קבוצה שנוסדה ב-1982 על ידי דונלה ודניס מדוז, המהווה פורום גלובלי רב תחומי למנהיגים והוגים העוסקים בתחום הקיימות. מאז הקמתה, חברי הקבוצה קידמו את המחקר והאסטרטגיה בנושא קיימות באמצעות ספרים, כנסים, מודלים ממוחשבים, תוכניות הדרכה, שיטות תכנון ומשחקים חינוכיים. הם גם הובילו ארגונים רבים המקדמים את תחום הקיימות, כגון: הפאנל הבין-ממשלתי לשינויי אקלים (IPCC), ארגון הנותן הערכות כמותיות להתחממות הגלובלית. חברי הקבוצה נהגו להיפגש כל סתיו באגם Balaton שבהונגריה, ולכן היא נקראת קבוצת Balaton. דונלה מדוז ניהלה את הקבוצה 18 שנים.
פעילות מחקרית > Beyond the Limits (מעבר לגבולות)

בשנת 1992, עשרים שנה לאחר פרסום הספר Limits to Growth (מגבלות הצמיחה), דונלה מדוז, דניס מדוז ויורגן רנדרס פרסמו ספר חדש הנקרא Beyond the Limits (מעבר לגבולות). ספר זה בחן את ההשלכות של הגידול המהיר באוכלוסיית העולם בהמשך לדוח שהחל בספר Limits to Growth בשנת 1972. הממצא העיקרי שעלה מהספר הוא שלמרות שהטכנולוגיה בעולם השתפרה, המודעות לשמירה על איכות הסביבה עלתה והמדיניות כלפי נושא זה הוחמרה, עדיין נוצרו זיהום משמעותי ופגיעה בכדור הארץ.
בשנת 1992 העניק לה המכון הפדרלי השווייצרי לטכנולוגיה (ETH) תואר דוקטור לשם כבוד על הישגיה, למרות שהיא קיבלה דוקטורט יותר משני עשורים קודם לכן.
פעילות מחקרית > The Center for a New American Dream (המרכז לחלום אמריקאי חדש)

דונלה מדוז ניהלה את המרכז לחלום אמריקאי חדש - ארגון ללא מטרות רווח המתמקד בתרבות הצריכה בחברה האמריקאית, שהמוטו שלו הוא: "פחות דברים, יותר כיף". החברה האמריקאית ידועה כחברה שנוהגת לצרוך מוצרים רבים. מטרת ארגון זה היא להפחית צריכה זו למען איכות הסביבה, קיימות ושיפור איכות החיים. לייצר "חלום אמריקאי חדש" – כלומר חלום שאינו ממוקד בערכים חומריים, כגון כסף ומותרות, אלא בערכים שאינם חומריים, כגון קיימות, קהילה וצדק חברתי.
בשנת 1996 הקימה דונלה מדוז את המכון לקיימות. המכון משלב מחקר רב תחומי על מערכות גלובליות ואקולוגיות עם יישום של חיים המבוססים על קיימות, כולל הקמת כפר אקולוגי וחווה אורגנית בשם Cobb Hill, בורמונט בארצות הברית. בשנת 2011 עשר שנים לאחר מותה, שונה שם המכון, למכון דונלה מדוז, כאות הערכה לפועלה ולתרומתה החשובה בנושא הקיימות ואיכות הסביבה.
הערות שוליים

1 2 3 4 5 6  Kindle Loomis, Donella Meadows – A Tribute, The Academy for Systems Change, ‏2001-07-01 (באנגלית אמריקאית)
↑  Rauner Library, Rauner Special Collections Library: Donella Meadows, Rauner Special Collections Library, ‏2011-09-20
1 2  Donella Meadows, Econation (באנגלית אמריקאית)
↑  The Balaton Group (באנגלית אמריקאית)
| --- | --- |
בקרת זהויות :  NLI: 987007300104205171  PLWABN: 9810566433905606  BIBSYS: 90214469  BNE: XX968664  BnF: cb12311896g (data)  CiNii: DA01484988  GND: 112777600  ICCU: RAVV044278  ISNI: 0000 0001 0912 2360  LCCN: n81090123  LNB: 000005014  NDL: 00449624  NKC: xx0083433  NLA: 35344016  NLK: KAC199618462  NSK: 000053758  NTA: 069040850  SUDOC: 032007892  Trove: 919102  VIAF: 68996684   WorldCat (עם VIAF): 68996684 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דונלה מדוז".
דרק טפסקוט

דרק רוברט טפסקוט (אנגלית: Derek Robert Tapscott;‏ 30 ביוני 1932 - 12 ביוני 2008) היה כדורגלן ולשי.
קריירה

טפסקוט נולד בבארי, ועבד כמניח לבנים במקביל לתחילת הקריירה שלו כשחקן נוער בבארי טאון. באוקטובר 1953 הוא הוחתם בארסנל על ידי טום ויטאקר, תמורת סכום של 4,000 לירות שטרלינג. לאחר תקופה מוצלחת בקבוצת המילואים (13 שערים ב-15 משחקים) הוא ערך את הופעת הבכורה בהרכב הראשון במשחק מול ליברפול ב-10 באפריל 1954, והבקיע בו שני שערים. באותה עונה הבקיע טפסקוט חמישה שערים נוספים.
בעונה שלאחר מכן (1954/1955) הוא הפך לשחקן הרכב קבוע, והחמיץ חמישה משחקים. למרות שלא היה חלוץ מרכזי הוא זכה בתואר מלך השערים של ארסנל בעונות 1955/1956 (21 שערים) ו-1956/1957 (27 שערים).
ב-9 במאי 1954 הוא ערך את הופעת הבכורה שלו במדי נבחרת ויילס, במשחק מול נבחרת אוסטריה. בסך הכל הוא השתתף ב-14 משחקי נבחרת שבהם הבקיע ארבעה שערים.
הוא איבד את מקומו בהרכב בעונת 1957/1958 כתוצאה מפציעה, ולאחר החלמתו נאלץ להתמודד על מקומו בהרכב עם ויק גרובס. הוא עזב את ארסנל בספטמבר 1958, ועבר לקארדיף סיטי. בסך הכל הוא הבקיע 68 שערים ב-132 משחקים במדי ארסנל.
טפסקוט שיחק בקארדיף במשך שבע עונות, וסייע למועדון להעפיל לליגה הראשונה ב-1960. אחד משיאיו הידועים בקארדיף היה הבקעת שישה שערים בניצחון 16 - 0 על נייטון טאון במסגרת הגביע הוולשי. מספר זה הוא שיא מועדון שעומד בעינו. טפסקוט עזב את קארדיף ב-1965, לאחר שהבקיע 79 ב-194 משחקים. המועדון האחרון שבו שיחק היה ניופורט קאונטי.
לאחר פרישתו הוא החל להיות מעורב בתחום העסקים, ועסק במסחר במוצרי ספורט. הוא גם כתב אוטוביוגרפיה בשם "Tappy"‏ (ISBN 1-904091-09-1).
לקריאה נוספת

טוני מתיוס, WHO'S WHO OF ARSENAL (עמוד 281), מיינסטרים,‏ 2007 (ISBN 1-84596-232-X)
המכון הפוליטכני של ווסטר

| --- | --- |


 אוניברסיטה
 תקופת הפעילות:  1865–הווה (כ־159 שנים) 
 בעלי תפקידים
 סגל:  1,283 (נכון ל־אוגוסט 2020) 
 תלמידים
 :  6,920 (נכון ל־אוגוסט 2020) 
 מיקום
 מיקום:  100 Institute Road, Worcester, MA, 01609-2280 
 מדינה:  ארצות הברית ארצות הברית
 קואורדינטות:  42°16′25″N 71°48′26″W﻿ / ﻿42.273488888889°N 71.80735°W﻿ / 42.273488888889; -71.80735
 www.wpi.edu
 he
 
המכון הפוליטכני של ווסטר (באנגלית: Worcester Polytechnic Institute, או בקיצור WPI ) הוא אוניברסיטת מחקר פרטית בווסטר, מסצ'וסטס, ארצות הברית. WPI, שנוסד בשנת 1865, הוא אחד המוסדות האקדמיים הראשוניים להנדסה וטכנולוגיה בארצות הברית. כיום פועלות במכון 14 מחלקות אקדמיות עם למעלה מ-50 תוכניות לתואר ראשון ושני במדעים, הנדסה, טכנולוגיה, ניהול, מדעי החברה ומדעי הרוח. המכון חבר באיגוד האוניברסיטאות הטכנולוגיות העצמאיות.
היסטוריה

המכון הפוליטכני של ווסטר נוסד על ידי התעשיינים ג'ון בוינטון ואיצ'בוד וושברן. לאחר מחלוקות על אופי המקום, המכון נרשם כתאגיד ב-10 במאי 1865, ובכך הוקם פורמלית. השיעורים עצמם החלו ב-11 בנובמבר 1868.
לאורך השנים המכון הפוליטכני התרחב מאוד, והחל להעניק גם תארים מתקדמים. במהלך מלחמת העולם השנייה, המכון היה אחד מהמוסדות האקדמיים שייתפו פעולה עם ההכשרה הטכנית של צי ארצות הברית.
נשים החלו ללמוד במכון רק בפברואר 1968.
דירוג אקדמי

דירוג שאנגחאי - מיקום 901–1000 (בארצות הברית - 191–206)
דירוג QS - מיקום 701–750
דירוג Times Higher Education - מיקום 601–800 (בארצות הברית - 120)
הערות שוליים

↑  WPI Tech Bible - Founding of the Institute, web.wpi.edu URL accessed on July 8, 2012
| --- | --- |
בקרת זהויות :  NLI: 987007601360805171  BIBSYS: 90687555  BnF: cb12244803t (data)  CiNii: DA18036664  GND: 507179-3  ISNI: 0000 0001 1957 0327  LCCN: n83061680  RERO: 02-A003985859  SUDOC: 031183573  VcBA: 494/13129  VIAF: 312537740   WorldCat (עם VIAF): 312537740 
הבניין האדמיניסטרטיבי הראשי
דיולה פישר

| --- | --- |
אין תמונה חופשית
 לידה:  15 במרץ 1861 שארקרסטור, הונגריה 
 פטירה:  25 בפברואר 1944 (בגיל 82) בודפשט, ממלכת הונגריה 
 מדינה:  הונגריה 
 השכלה:  בית המדרש לרבנים בבודפשט (1866) 
 תפקיד:  פרופסור 
 
דיולה פישר (בהונגרית: Fischer Gyula; שארקרסטור, מחוז פייר, 15 במרץ 1861 – בודפשט, 25 בפברואר 1944) היה הרב הראשי של העיר גיור, לימים רב בפראג ובבודפשט, פרופסור באוניברסיטה.
ביוגרפיה

דיולה פישר נולד כבנם של שלמה פישר ושל שרולטה דויטש. בין השנים 1877–1886 היה תלמיד בבית המדרש לרבנים בבודפשט. הוא קיבל את הדוקטורט בשנת 1885 באוניברסיטת בודפשט (היום שמה אוניברסיטת אטווש לוראנד), קיבל סמיכה לרבנות בשנת 1887. באותה השנה נבחר לרב בעיר גיור ולאחר מכן לרב הראשי של העיר, משם עבר לפראג בשנת 1898, ואחר כך ב-1905 לקהילה היהודית של פשט, משנת 1920 היה הרב הראשי של העיר. עבודתו כרועה הרוחני של הקהילה התאפיינה בחריצות שקטה ודרשותיו בבית הכנסת חתרו לפשטות אצילית. הוא היה חבר בוועדת ההנהלה של בית המדרש לרבנים (פרנץ יוזף) בבודפשט משנת 1905, היה יו"ר ועדת תוכניות הלימוד של בית המדרש ומרצה בקורסים המתקדמים שלו. משנת 1918 לימד את השפה הגרמנית ואת ספרות המדרש (לפני כן גם את ספרות התנ"ך וביאוריו). הוא היה הנשיא מטעם הקהילה היהודית של האגודה הספרותית היהודית-הונגרית, חבר במועצת הנשיאות של "הפדרציה היהודית-הונגרית הפרו ארץ ישראלית". הוא תרגם יצירות רבות של ספרות יוונית-יהודית להונגרית. מותו נגרם על ידי דלקת ריאות וסוכרת. אשתו הייתה אוטיליה וינר.
כתביו

החופש האינטלקטואלי של ישראל. דרשת שבועות בבית הכנסת של קהילת נאג'אבון 30 במאי 1884. בודפשט, 1884.
יהודה בן שאול אבן תיבון, תוספת להיסטוריה של הספרות היהודית מימי הביניים. בודפשט, 1885.
שתי תורות. גיור, 1891.
בית התפילה היהודי. דבצ'ר, 1891.
אמונתנו. נאום קידושין בחנוכת בבית הכנסת החדש בברטיסלבה. גיור, 1894.
רצון חופשי. דרשה ביום הכיפורים ...ב-18 בספטמבר 1907.
ההשפעות הטובות של מלחמת העולם הראשונה. דרשה בברטיסלאבה, 1915.
מאמריו התפרסמו בכתבי עת יהודיים רבים ב:
סקירה יהודית-ההונגרית,
הצופה
הסכמה לאומית (Országos Egyetértés)
עבר ועתיד (Múlt és Jövő)
ספר הזיכרון של בלאו,
שוויון (Egyenlőség)
פלוטארך היהודי (Zsidó Plutarchos)
חוברות שנתיים של האגודה הספרותית יהודית-הונגרית,
והן ב:
Neuzeit,
פסטר לויד,
עיתון (Újság)
Oesterreicher Wochenschrift.
פורסמו בהשתתפותו:
אתיקה בחייהם של אנשי ההלכה. בתוך: ספר זיכרון לכבוד משה לייב בלוך. הופק על ידי תלמידיו לרגל יום השנה התשעים לחייו. בודפשט, 1905.
גאבור וייס: תפילות לנשים יהודיות. מהדורה שלישית. בודפשט, 1902, בכריכת בד מלאה, מהדורה רביעית: נכתב על ידי גאבור וייס בעזרתו של דיולה פישר. עם שירי בית הכנסת של יוז'ף פטאי. בודפשט, 1908.
פלוטארך יהודי. חלק 1. לאיוש ונטיאנר, לאופולד לעף. דיולה פישר, גאבור ריסר, לאיוש בלאו, ליפוט צונץ. בודפשט, 1923. (הספרייה היהודית הפופולרית 10)
פילון מאלכסנדרוני: חיי משה . תרגם מיוונית: Gyula דיולה פישר. בודפשט, 1925. (הספרייה היהודית הפופולרית 17–18)
ראו גם

Sziklay János: Dunántúli kulturmunkások. A Dunántúl művelődéstörténete életrajzokban. Budapest, Dunántúli Közművelődési Egyesület, 1941.
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János
Emlékkönyv a Ferenc József Országos Rabbiképző Intézet ötvenéves jubileumára 1877-1927. 1-2. köt. [2. köt.] Kiadják Blau Lajos, Hevesi Simon, Friedman Dénes. Budapest, 1927.
Hetven év. Emléklapok az Országos Rabbiképző Intézet jubileumára 1877-1947. Szerk. Lővinger Sámuel; Budapest, 1948
Palatinus József: A szabadkőművesség bűnei. 4. kiad. Bp., 1938-1939. Budai-Bernwaliner József ny.
Új magyar életrajzi lexikon I–VI. Főszerk. Markó László. Budapest: Magyar Könyvklub; (hely nélkül): Helikon. 2001–2007. ISBN 963-547-414-8
Zsidó kultúrtörténeti emlékek Fejér megyében. Székesfehérvár, Szent István Király Múzeum, 2004. május 20-december 23. A kiállítást rendezte és a tanulmányt írta Gergely Anna. Székesfehérvár, 2004.
לקריאה נוספת

Szinnyei József: Magyar írók élete és munkái III. (Fa–Gwóth). Budapest: Hornyánszky. 1894 (חייהם ויצירותיהם של סופרים הונגרים)
לקסיקון יהודי הונגרי. 1929.עורך פטר אויווארי. דיולה פישר
ספרנותו של גזה פטריק
הערות שוליים

↑  Halálesete bejegyezve a Bp. XIII. ker. állami halotti akv. 328/1944. folyószáma alatt.
| --- | --- |
בקרת זהויות :  NLI: 987007261154705171  GND: 1058559532  ISNI: 0000 0000 6816 5128  NKC: zmp2017942276  NTA: 373664265  VIAF: 97814875   WorldCat (עם VIAF): 97814875
ואנג גי-צ'ון

זהו שם קוריאני; שם המשפחה הוא .
ואנג גי-צ'ון (בקוריאנית: 왕기춘; נולד ב-13 בספטמבר 1988) הוא ג'ודוקא דרום קוריאני אשר מתחרה בקטגוריית המשקל עד 81 ק"ג.
קריירה

ואנג התחרה פעמיים במשחקים האולימפיים. בבייג'ינג 2008 הוא זכה במדליית הכסף לאחר שהפסיד בגמר לאלנור ממאדלי האזרי ובלונדון 2012 הוא סיים במקום החמישי.
ואנג מחזיק בשלוש מדליות מאליפויות העולם, שתי מדליות זהב (2007 ו-2009) ומדליית ארד (2010). במשחקי אסיה הוא זכה במדליית כסף (2010), באליפויות אסיה ואנג מחזיק בשתי מדליות זהב (2011 ו-2012) ומדליית ארד (2013).
במהלך הקריירה זכה ואנג בתחרויות רבות מהסבב העולמי וביניהן זכיות בטורניר טוקיו ופריז היוקרתיים.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2008 | גראנד סלאם | טוקיו | יפן יפן |
| 2009 | גראנד סלאם | פריז | צרפת צרפת |
| 2009 | גראנד סלאם | מוסקבה | רוסיה רוסיה |
| 2009 | גראנד סלאם | טוקיו | יפן יפן |
| 2010 | גראנד סלאם | פריז | צרפת צרפת |
| 2011 | מאסטרס | באקו | אזרבייג'ן אזרבייג'ן |
| 2011 | גראנד פרי | אבו דאבי | איחוד האמירויות הערביות איחוד האמירויות |
| 2011 | גראנד פרי | צ'ינגדאו | הרפובליקה העממית של סין סין |
| 2012 | מאסטרס | אלמטי | קזחסטן קזחסטן |
| 2012 | גראנד פרי | דיסלדורף | גרמניה גרמניה |
| 2015 | גראנד פרי | צ'ינגדאו | הרפובליקה העממית של סין סין |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
דיולה צ'רמיי

| --- | --- |

 לידה:  5 ביוני 1866 דונאיסקה סטרדה, סלובקיה 
 פטירה:  23 באוגוסט 1939 (בגיל 73) בל-בודה, הונגריה 
 שם לידה:  Bruck Júdás 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השכלה:  אוניברסיטת אטווש לוראנד (1894) 
 
דיולה צ'רמיי (במקור יהודה ברוק, בהונגרית: Csermely Gyula; דונאיסקה סטרדה, 5 ביוני 1866 – בודפשט, 23 באוגוסט 1939) היה עורך דין, סופר, מתרגם יהודי-הונגרי.
ביוגרפיה

יהודה ברוק נולד במשפחה יהודית כבנם של פילפ ברוק ושל אנה רוזנר. את לימודיו התיכוניים סיים בברטיסלאבה. הוא השיג את דוקטורט במשפטים באוניברסיטת בודפשט (כיום שמה אוניברסיטת אטווש לוראנד) ולאחר מכן קיבל רישיון עורך דין ב-1894. הוא היה עורך דין בעיר סצ'ן בין 1895 לבין 1899, לאחר מכן ברודנה בין 1901 לבין 1912 ולאחר מכן בבודפשט. מכאן ואילך התפרנס מיצירתו הספרותית. הוא בילה כמה שנים בטרנסילבניה, וכתביו פורסמו בכתב העת "עתיד היהודי". הוא כתב בעיקר תסריטים לסרטים משעשעים, רומנים, עשרות "רומנים של כריכה רכה" ומחזות שהוצגו בעיקר בתיאטראות בערי השדה. בין השנים 1934 לבין 1935 היה חבר צוות בכיר בבודפשט בשבועון "עיתון יום ראשון" (Vasárnapi Lapok) של אוראדיה. הוא תרגם מספר יצירות להונגרית, בעיקר רומני הרפתקאות.
אשתו הייתה רוזה בורגר, בתם של אברהם בורגר ושל אלאונורה ישראל, איתה התחתן ב-30 באפריל 1896 בבודפשט.
לקריאה נוספת

Magyar életrajzi lexikon (לקסיקון ביוגרפי הונגרי. עורכת ראשית אגנש קניירש, 1967)
לקסיקון יהודי הונגרי. 1929. עורך פטר אויווארי. דיולה צ'רמיי
הלוח הגדול של עיתון פשט (1932), כרך 42
הערות שוליים

↑  "Születési bejegyzése a dunaszerdahelyi izraelita hitközség születési akv. 953/1866. folyószáma alatt".
↑  Halotti anyakönyvi bejegyezése a Bp. I. kerület halotti akv. 1457/1939. folyószáma alatt
↑  "Házasságkötési bejegyzése a Budapest V. kerületi polgári házassági akv. 82/1896. folyószáma alatt".
| --- | --- |
בקרת זהויות :  BnF: cb11011991c (data)  ISNI: 0000 0000 7910 091X  LCCN: no2005028029  VIAF: 34184463   WorldCat (עם VIAF): 34184463 
קברו בבית הקברות היהודי ברחוב קוזמה
התמרה נוקלאופילית אצילית

התמרה נוקלאופילית אצילית היא שם כולל לתגובות התמרה של תרכובות אציליות. בתגובות אלו נוקלאופיל מחליף את מקומו של קבוצה עוזבת מנגזרת של חומצה קרבוקסילית, כמו אציל-הליד, אנהידריד, אסטר ואמיד. נקבל קרבוניל חדש בו יש קשר לנולקאופיל במקום לקבוצה העוזבת. תגובות אלו לרוב הפיכות.
כיוון שיש מגוון של נולקאופילים ותרכובות אציליות שניתן להגיב בדרך זו, תגובות אלו הן חשובות ושימושיות במגוון תחומים.
מנגנון

לכל תגובות התמרה נוקלאופילית אצילית מנגנון זהה. הנוקלאופיל תוקף את הפחמן הקרבונילי תוך שהקשר הקרבונילי מתנתק ואלקטרוניו עוברים לחמצן הקרבונילי. נוצר מבנה טטראהדרלי הקרוי "tetrahedral intermediate". לאחר מכן הקבוצה העוזבת יוצאת עם אלקטרוני הקשר, והקשר הקרבונילי משוחזר.
בשלב הטטראהדר הן הנוקלאופיל והן הקבוצה יכולים לעזוב. מי שיהיה הקבוצה העוזבת הוא הבסיס החלש יותר, כך שיציב יותר כאניון.
התגובות תתרחשנה באופן מעט שונה תחת תנאיים חומציים שונים:
חומצה:
כדי להגדיל את אלקטרופיליות הפחמן הקרבונילי, לעידוד התגובה, תתבצע תחילה פרוטונציה (הוספת מימן) לחמצן הקרבונילי. בשלב הבא הנוקלאופיל יתקוף. אם הקבוצה העוזבת אינה טובה דיה היא תוכל לבצע גם פרוטונציה במצב ההטראהדרלי וכך לשפר את טיבה כקבוצה עוזבת. לאחר עזיבת הקבוצה ושיחזור הקרבוניל יהיה שלב של דה-פרוטונציה לפחמן הקרבונילי.
בסיס:
תחילה תהיה דה-פרוטונציה לנוקלאופיל כדי להגדיל את נוקלאופיליותו. הנוקלאופיל יתקוף, ייווצר טטראהדר זמני, ואז הקרבוניל ישוחזר והקבוצה תעזוב.
דרק מיו

| --- | --- |
אין תמונה חופשית
 לידה:  1982 (בן 42 בערך) הנטינגטון ביץ', ארצות הברית 
 מדינה:  ארצות הברית 
 תקופת הפעילות:  מ-2003 
 מקום לימודים:  אוניברסיטת דרום קליפורניה  בית הספר לקולנוע של אוניברסיטת דרום קליפורניה 
 פרופיל ב-IMDb
 
דרק מיו (באנגלית: Derek Mio; נולד ב-1982) הוא שחקן קולנוע וטלוויזיה אמריקאי. הוא למד בבית הספר לאמנויות הקולנוע USC.
חיים אישיים

מיו נולד בהנטינגטון ביץ' שבקליפורניה ולמד בתיכון הנטינגטון ביץ'. הוא למד באוניברסיטת דרום קליפורניה. כיום הוא מתגורר בלוס אנג'לס.
קריירת משחק

מיו ידוע כשגילם את דמותו החוזרת כווייד מתיוס בסדרת הטלוויזיה "גריק", ואת דמותו של גלן בסרט "GBF" משנת 2013. היה לו תפקיד בסדרת הטלוויזיה "Day One".
מיו שיחק בתפקיד ראשי בסרט האינדי "טוהר", בבימויו של נאהי אהן. בשנת 2014 שיחק בתפקיד אליוט בסדרת האינטרנט "Spooked".
בשנת 2019 הופיע בסדרת  הטלוויזיה "האימה", שם שיחק את התפקיד הראשי של צ'סטר נאקאיאמה, בנם של מהגרים ממוצא יפני, המתגייס לצבא.
הערות שוליים

↑  "Meet: Derek Mio". Yow Yow!. 31 באוגוסט 2009. נבדק ב-16 באוקטובר 2015. {{cite web}}:  (עזרה)
↑  Mellen, Greg (14 בדצמבר 2017). "Actor comes home as a stand-up guy". Huntington Beach Wave. The Orange County Register. pp. 1–2. {{cite news}}:  (עזרה)
↑  "Derek Mio". Zimbio. 21 ביולי 2013. נבדק ב-16 באוקטובר 2015. Derek Mio is an actor best known for his role as Wade on the ABC television series Greek. {{cite web}}:  (עזרה)
↑  "NaRhee Ahn on "Purity"". AsianAmericanFilm.com. 3 באוגוסט 2006. אורכב מ-המקור ב-2012-02-18. נבדק ב-16 באוקטובר 2015. {{cite web}}:  (עזרה)
↑  """The Terror": Derek Mio To Star In AMC Anthology Series"". Deadline.com. 18 באוקטובר 2018. נבדק ב-16 בדצמבר 2018. {{cite web}}:  (עזרה)
האסכולה האלאטית

האסכולה האלאטית היא אסכולה בפילוסופיה הקדם-סוקרטית התופסת את המציאות כמהות אחת, קבועה, בלתי מונעת ובלתי משתנה. היא טוענת שמה שנתפס בעינינו כשינוי, אינו אלא אשליה. בפועל, המציאות קבועה ובלתי משתנה.
פרמנידס וזנון נמנים על אסכולה זו. הם נולדו ופעלו בעיר אליאה שמצויה בדרום איטליה ועל שמה הם קרויים. גם מליסוס איש סאמוס היה ממפתחי הפילוסופיה.
דימיטרה גלני

| --- | --- |

 לידה:  14 בנובמבר 1952 (בת 71) אתונה, ממלכת יוון 
 מוקד פעילות:  יוון 
 תקופת הפעילות:  מ-1968 
 שפה מועדפת:  יוונית מודרנית 
 כלי נגינה:  גיטרה 
 www.galani.gr
 פרופיל ב-IMDb
 
דימיטרה גלני (ביוונית: Δήμητρα Γαλάνη, נולדה ב-14 בנובמבר 1952 באתונה) היא זמרת-יוצרת יווניה בסגנונות "לאיקו", "אנטכנו", "הגל החדש" וכו' ומלחינה בתחום המוזיקה הקלה והמוזיקה לסרטים.